**Kisbodak Község Önkormányzata Képviselő-testületének**

**3/2025. (I. 28.) önkormányzati rendelete**

**a szociális igazgatásról és a szociális ellátásokról szóló**

**3/2015.(II.27.) önkormányzati rendelet módosításáról**

[1] Az önkormányzat a szociális rendelet módosításával a születési és a beiskolázási támogatás összegének megemelésével a családok anyagi terheihez kíván nagyobb mértékben hozzájárulni.

[2] Kisbodak Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdés b) pontjában, 26. §-ában, 32. § (3) bekezdésében, 45. §-ában, 48. § (4) bekezdésében és 132. § (4) bekezdésében kapott felhatalmazás alapján, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, a következőket rendeli el:

**1. §**

A szociális igazgatásról és a szociális ellátásokról szóló 3/2015.(II.27.) önkormányzati rendelet 9. § (4) bekezdése helyébe a következő rendelkezés lép:

„(4) A születési támogatás gyermekenként egy alkalommal nyújtható, összege 100.000 Ft.[17]”

**2. §**

A szociális igazgatásról és a szociális ellátásokról szóló 3/2015.(II.27.) önkormányzati rendelet 11. § (4) bekezdése helyébe a következő rendelkezés lép:

„(4) A gyermek beiskolázásához nyújtott települési támogatást 5.000-20.000.-Ft közötti összegben a testület határozza meg.”

**3. §**

Ez a rendelet a kihirdetését követő napon lép hatályba.

Timár Gábor Endrődyné Dr. Veilandics Eszter

polgármester jegyző

**Kihirdetve:** 2025. január 28.

 Endrődyné Dr. Veilandics Eszter jegyző

Végső előterjesztői indokolás

A rendelet módosítása által a születési támogatás és a beiskolázási hozzájárulás összegének növelésével magasabb szociális támogatást nyújthat az önkormányzat.